KYLLÄ! – Myös raskaana oleville suositellaan kalaa 2–3 kertaa viikossa. Kasvatettu kala, kuten kirjolohi ja nieriä sekä kasvatettu norjan lohi on turvallista, samoin muikku ja siika ja pakastekala (seiti, kolja).
Villikalassa voi kuitenkin olla loisia, jotka eivät tee hyvää kenellekään, eivätkä varsinkaan raskaana oleville. Särjistä on löytynyt maksamadon eli imumadon toukkia. Villikala pitää pakastaa Ruokaviraston suosituksen mukaan 185 asteessa 7 vuorokaudeksi tai -20 asteessa 24 h, että mahdolliset loiset kuolevat.
THL:n suosituksen mukaan haukea ja muita isoja petokaloja, kuten kuhat, mateet ja isot ahvenet, ei pidä raskauden aikana syödä ollenkaan, koska niihin kertyy elohopeaa.
Ruokavirasto huomauttaa, että silakkafileet ovat isoa silakkaa, jota saa syödä vain 1–2 kertaa kuukaudessa, ja listeriariskin vuoksi raskaana olevat eivät saisi syödä graavisuolattua tai kylmäsavukalaa kuumentamatta.